วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
12 ก.พ. 2559

 
ภาครวมตลาดภาคเช้า
ดัชนี SET ช่วงเช้าปิดลบ 1,275.84 (-4.90 จุด,-0.38%) กรอบ 1,274 – 1,287 มูลค่าการซื้อขาย 18,697.20 ลบ. เรียงลำดับมูลค่าการซื้อขาย BANK ENERG ICT CONMAT TRANS COMM PROP FIN CONS ตามลำดับตลาดภูมิภาคร่วงหลังน้ำมันทำจุดต่ำสุดใหม่ [Nikkei225 -5.34%][FBMKLCI +0.07%][HSI -0.53%] ตลาดหุ้นจีนปิดทำการ.
ผู้ว่าการธนาคารกลางญี่ปุ่น เปิดเผยว่า BOJ จะจับตาดูผลกระทบของสกุลเงินเยนที่มีต่อแนวโน้มเศรษฐกิจและราคาอย่างใกล้ชิด พร้อมประกาศว่า BOJ จะใช้มาตรการที่จำเป็นโดยไม่ลังเล เพื่อสร้างเสถียรภาพด้านราคา ทั้งนี้ เงินเยนพุ่งขึ้นแตะระดับ 112.40-112.43 เยนต่อดอลลาร์ ส่งผลให้เกิดกระแสคาดการณ์ว่า BOJ จะเข้าแทรกแซงตลาดเพื่อสกัดการแข็งค่าเงินเยน
รองนายกรัฐมนตรี นายสมคิด จาตุศรีพิทักษ์ ระบุว่า ตามที่ธนาคารกลางสหรัฐ (เฟด) มีแนวโน้มชะลอการปรับขึ้นอัตราดอกเบี้ยนโยบายออกไป เชื่อว่าเป็นเพราะสหรัฐฯ ยังไม่แน่ใจว่าเศรษฐกิจของประเทศจะเดินหน้าไปอย่างไร แต่ทั้งนี้ ขอว่าไม่ต้องเป็นห่วงเรื่องสถานการณ์เงินทุนเคลื่อนย้าย เนื่องจากธนาคารแห่งประเทศไทย (ธปท.) ติดตามดูแลอยู่แล้ว
บมจ.ลีซ อิท (LIT)  บริษัทตั้งเป้าหมายสินเชื่อ รายได้ และกำไรในปี 59 เติบโตไม่ต่ำกว่า 30% ทั้งในแง่ของยอดสินเชื่อคงค้างหรือ Portfolio รายได้ และกำไรสุทธิ ซึ่งเป็นไปตามแผน 3 ปี (ปี 2557-2559) นับตั้งแต่เข้าจดทะเบียนในตลาดฯ
บมจ.บัตรกรุงไทย (KTC) ผลประกอบการปี 58 เติบโตสวนกระแสเศรษฐกิจ โดยสามารถทำกำไรสุทธิได้ 2,073 ล้านบาท เพิ่ม 18% จาก 2557 หลังมีปริมาณการใช้จ่ายผ่านบัตรเครดิตเติบโต 12.3% ซึ่งสูงกว่าอุตสาหกรรมที่เติบโตเพียง 6.6% ขณะที่การทำธุรกิจปีนี้จะรักษากำไรให้อยู่ในระดับเดียวกับปีก่อนและจัดแคมเปญการตลาดที่หลากหลาย เพื่อเพิ่มส่วนแบ่งตลาด IMPACT(+)PTTEP PTTGC TRUE SCC EGCO BIGC GLOW IVL TU CPF TNH DIF BTSGIF ROBINS BEC SPRC JAS IMPACT(-)KBANK TOP CPALL ADVANC KTB MINT BDMS BEM AOT TMB BLA JASIF SAWAD KKP BA BBL
 
แนวโน้มตลาดและหุ้นที่น่าสนใจ 
ปิดภาคเช้า 1,275.84 (-4.90 จุด,-0.38%)
คำแนะนำภาคบ่าย :  รอซื้อเก็งกำไร แนวรับ 1,270 แนวต้าน 1,286
SET ปรับตัวต่ำกว่าSMAทุกเส้นลงมาเป็นสัญญาณขาย ระยะสั้นมีโอกาสปรับตัวลงต่อ ทดสอบแนวรับ 1,270 คาดจะมีแรงซื้อเก็งกำไรกลับคืน แนวต้านSMA25วัน 1,286 ผ่านเป็นBuy Signal
 
ARROW (ราคาปิดภาคเช้า 13.20)
ซื้อ แนวรับ 13.00 / ซื้อตามหากผ่าน 13.40 แนวต้าน 14.40
วานนี้ เกิดแรงซื้อกลับคืนเข้ามาด้วยแท่งเทียนสีขาวยาวหลังสร้างฐานราคาหรือกรอบการแกว่งตัว 13.00-12.50 ระยะสั้นปรับตัวเน้นยืนแนวรับ 13.00 เป็นจุดซื้อ โดยมีแนวต้านจุดสูงเดิม 13.40 ผ่านขึ้นมาและปิดยืนเหนือเป็นสัญญาณซื้อ และเป็นการยืนยันการกลับตัวขึ้นแอ่งกระทะ Rounding Bottom
 
TKS (ราคาปิดภาคเช้า 7.60)
ซื้อ แนวรับ 7.50 แนวต้าน 7.90 / 8.25
แท่งเทียนสามารถกลับตัวขึ้นมายืนเหนือ 7.50 ได้ แสดงสัญญาณเชิงบวก พร้อมปิดตัวครึ่งเช้าที่จุดสูงสุดของวัน มีโอกาสปรับตัวขึ้นต่อ ทดสอบแนวต้านถัดไป 7.90 / 8.25